**3-nji maksat. Sagdyn durmuş ýörelgesini üpjün etmek we ähli ýaşdaky hemmeleriň abadançylygyna ýardam bermek**

**3.1 wezipe. 2030-njy ýyla çenli eneleriñ ölüm sanynyñ global koeffisientiniñ janly doglan her 100 000 çaga düşýän görkezijisini 70-den pes derejä çeni azaltmak**

**3.1.1: Eneleriñ ölüminiñ koeffisienti**

**Institusional üpjünçilik boýunça maglumatlar**

Gurama (guramalar):

Bütindünýä saglygy goraýyş guramasy (BSGG)

**Konsepsiýa we kesgitlemeler**

Kesgitleme:

Eneleriñ ölüm sanynyñ koeffisienti (EÖK) wagtyñ seljerilýän döwründe eneleriñ ölüm sanynyñ şol döwürde janly doglan her 100 000 çaga düşýän sany hökmünde kesgitlenýär. Bu görkeziji janly doglan çagalaryñ sanyna gatnaşygy boýunça we düýp manysy boýunça eneleriñ ölüm sanynyñ töwekgelçiligini görkezýär, bir gezek göwreliligiñ ýa-da bir janly çagany dogurmagyñ netijesinde ölüm töwekgelçiligini kesgitleýär.

Eneleriñ ölüm sany: Aýallaryñ göwrelilik bilen bagly we göwrelilik hem-de çaga dogrulýan wagtynda ýa-da göwreliligiñ dowamlylygyna we ýerine garamazdan, göwrelilik kesilenden soñ 42 günüñ dowamynda bolup geçen islendik sebäpden ölüm halatlarynyñ her ýylky sany, ol wagtyñ birmeñzeş döwründe janly doglan çagalaryñ her 100 000 sanysyna düşýän otnositel ululykda añladylýar.

Esaslandyrma:

2015-nji ýylda baha bermegiñ netijesinde alnan eneleriñ ölümi baradaky ähli görkezijiler takyk bahany we 80% näbellilik interwalyny (NI) öz içine alýar. Tekstde ýa-da tablisalarda takyk bahalar görnüşinde getirilen görkezijiler boýunça näbellilik interwaly Internetden alnan goşmaça materiallaryñ kömegi bilen doldurylyp bilner. (<http://www.who.int/reproductivehealth/publications/monitoring/maternal-mortality-2015/en/>). Maglumatlar seljerilende takyk bahalar hem, 80% näbellilik interwaly hem hasaba alynmalydyr.

Mysal üçin:

Çaklanylýan global EÖK 2015-nji ýylda 216-a deñ boldy (näbellilik interwaly 249-dan 207)

Aýdyñlaşdyrma:

* Takyk bahalandyrma – 216, näbellilik interwaly 80%, ýagny 207-den 249-a çenli. 2015-nji ýylda dünýä boýunça hakyky EÖK 216-dan ýokary ýa-da 216-dan pes bolup biljekdigine 50% mümkinçilik bar.
* 2015-nji ýylda dünýä boýunça hakyky EÖK 207 bilen 249-yñ arasynda bolup biljekdigi 80% ähtimaldyr.
* 2015-nji ýylda dünýä boýunça hakyky EÖK 249-dan ýokary ýa-da 207-den pes bolup biljekdigi 10% ähtimaldyr.

Beýleki takyk bahalar şular bolup durýar:

* 2015-nji ýylda dünýä boýunça hakyky EÖK 207-den pes bolup biljekdigi 90% ähtimaldyr.
* 2015-nji ýylda dünýä boýunça hakyky EÖK 249-a deñ ýa-da şondan pes bolup biljekdigi ähtimaldyr.

Görkezijini bahalandyrmak üçin elýeter bolan maglumatlaryñ möçberi we bu maglumatlaryñ hili seredilýän indikatoryñ näbellilik interwalynyñ ululygyny kesgitleýär. Maglumatlaryñ elýeterliliginiñ we olaryñ hiliniñ ýokarlanyşyna görä, ynamly aralyk hem ýokarlanýar, şonda görkezijiniñ hakyky ähmiýeti bahalandyryş nokadyna golaýlaýar.

**Konsepsiýa:**

KHK-10 (keselleriñ halkara klassifikasiýasy, onunjy gezek gaýtadan seredilen) eneleriñ ölüm sanynyñ koeffisienti bilen bagly kesgitlemeler.

Eneleriñ ölüm sany: aýallaryñ göwrelilik ýa-da şol sebäpli agyrlaşan (akuşeriñ göni ýa-da gytaklaýyn täsir etmeginde) islendik sebäp boýunça, ýöne tötänleýin ýa-da goşmaça sebäplerden däl, göwrelilik wagtynda ýa-da göwreliligiñ dowamlylygyna we ýerine garamazdan, göwrelilik kesilenden soñ 42 günüñ dowamynda ölmegi

Göwrelilik bilen bagly ölüm sany: sebäbine garamazdan, aýalyñ göwrelilik wagtynda ýa-da göwrelilik kesilenden soñ 42 günüñ dowamynda ölmegi.

Eneleriñ giçki ölüm sany: aýalyñ akuşeriñ göni ýa-da gytaklaýyn täsir etmeginde 42 günden soñ, ýöne göwrelilik kesilenden soñ bir ýyldan az bolan möhletde ölmegi.

**Teswirler we çäklendirmeler:**

Eneleriñ ölüm sanynyñ ilatyñ arasynda ýaýraýyş gerimleri, esasan, iki faktorlaryñ utgaşmagy bolup durýar:

1. Bir gezek göwreliligiñ ýa-da bir janly çagany dogurmagyñ netijesinde ölüm töwekgelçiligi.
2. Çaga dogulmagynyñ derejesi (ýagny reproduktiw ýaşdaky aýallaryñ başdan geçirýän göwrelilikleriniñ we çaga dogurmagynyñ sany).

Eneleriñ ölüm sanynyñ koeffisienti (EÖK) wagtyñ seljerilýän döwründe eneleriñ ölüm sanynyñ şol döwürde janly doglan her 100 000 çaga düşýän sany hökmünde kesgitlenýär. Bu görkeziji janly doglan çagalaryñ sanyna gatnaşygy boýunça we düýp manysy boýunça eneleriñ ölüminiñ töwekgelçiligini görkezýär, bir gezek göwreliligiñ ýa-da bir janly çagany dogurmagyñ netijesinde ölüm töwekgelçiligini kesgitleýär (i).

Tersine, eneleriñ ölüminiñ derejesi (EÖD) eneleriñ ölüm sanynyñ reproduktiw ýaşdaky aýallaryñ ýaşan ýyllaryna bölünen sany hökmünde kesgitlenýär. EÖD eneleriñ ölüminiñ bir göwrelilige düşýän töwekgelçiligi hökmünde hem, çaga dogulmagynyñ (janly ýa-da öli çaga) umumy derejesi we ilatda çagalaryň dogluş derejesi hökmünde hem kesgitlenýär. EÖK-ne we EÖD-ne goşmaça ýurtda aýallar üçin eneleriñ ölüm sanynyñ ömürlik töwekgelçiligini hasaplap çykaryp bolar (A2.2 goşunda seret). Eneleriñ ölüm sanynyñ alternatiw görkezijisi, reproduktiw ýaşdaky aýallaryñ arasynda enelik sebäpli (ES) ölüm sanynyñ paýy 15-49 ýaşdaky aýallaryñ arasynda umumy ölüm ýagdaýyna bölünen sany hökmünde hasaplanyp çykarylýar.

**Eneleriñ ölüminiñ baglanyşykly statistiki görkezijileri**

Eneleriñ ölüm sanynyñ koeffisienti (EÖK): Wagtyñ häzirki döwründe eneleriñ ölüm sanynyñ şol döwürde janly doglan her 100 000 çaga düşýän sany.

Eneleriñ ölüminiñ derejesi (EÖD): Eneleriñ ölüminiñ reproduktiw ýaşdaky aýallaryñ ýaşan adam-ýyllaryna bölünen sany.

Reproduktiw ýaşdaky aýallaryñ arasynda eneleriñ ölüminiñ töwekgekçiligi: 15 ýaşly aýalyñ göwrelilik bilen bagly sebäplerden ölmek ähtimallygy.

Reproduktiw ýaşdaky aýallaryñ arasynda göwrelilik bilen bagly sebäplerden ölümiñ paýy: wagtyñ şu döwründe eneleriñ ölüminiñ 15-49 ýaşdaky aýallaryñ arasyndaky umumy ölüme bölünen sany.

**Usulyýet**

Hasaplama usuly:

Eneleriñ ölüminiñ koeffisientini bellige alnan (ýa-da bahalandyrylan) eneleriñ ölüminiñ sanyny şol döwürde bellige alnan (ýa-da bahalandyrylan) janly doglan çagalaryñ umumy sanyna bölmek we 100 000-e köpeltmek ýoly bilen hasaplap bolar. Ölçemek üçin göwrelilik statusy, ölümiñ möhletleri (göwrelilik wagtynda ýa-da göwrelilik kesilenden soñ 42 günüñ dowamynda) we onuñ sebäbi barada maglumatlar talap edilýär.

Eneleriñ ölüminiñ koeffisientini gönüden-göni raýat ýagdaýynyñ namalaryny bellige alyş ulgamlarynyñ, öý hojalyklaryna geçirilen gözegçilikleriñ kömegi bilen ýygnalan maglumatlardan ýa-da beýleki çeşmelerden hasaplap çykaryp bolar. Köplenç maglumatlaryñ hili meseleleri ýüze çykýar, olar hasabatlylygyñ doly bolmazlygy we eneleriñ ölüminiñ ýalñyş klassifikasiýa bölünmegi bilen baglydyr. Şonuñ üçin maglumatlaryñ laýyklygyny ýokarlandyrmak maksady bilen, olara düzediş girizilmelidir. Käbir ýurtlar ýöriteleşdirilen ýaşyryn talaplaryñ çäklerinde ýa-da eneleriñ ölümine gözegçilik etmegiñ maksatnamasyna goşulan administratiw çäreleriñ kömegi bilen düzedişleri girizýärler.

**Bölme:**

EÖK-ni häzirki bahalandyrma ýurduñ, sebitiñ we dünýä derejesinde getirildi. Sebit derejesinde ýurtlara Bütindünýä bankynyñ klassifikasiýasynyñ esasynda girdejiler boýunça baha berilýär.

**Ýok bolan maglumatlary işlemek:**

* Ýurduñ derejesinde

Eneleriñ ölümini bahalandyrmak boýunça edaraara topar (EÖBET) EÖK-ne baha bermek üçin BMaT modelinden peýdalanýar, onda degişli görkezijiler bolýar (Ser. Hasabatyñ 12-nji sahypasy <http://apps.who.int/iris/bitstream/10665/194254/1/9789241565141_eng.pdf?ua=1>).

**Deñleme:**

log (PMina) = ai ß1 log (GDPi) + ß2 log (GFRi) - ß3 SABi

sebitleriñ derejesinde ierarhiýa boýunça toparlanan tötänleýin ýurtlar bilen:

ai ~ N (aregion, s2country), ar ~ N (aworld, s2region)

bu ýerde milli görkezijiler (ai) ýurda bagly bolan dispersiýa (s2country) laýyklykda ähmiýetleriñ tötänleýin ugurlarynyñ (sebitleriñ) töwereginde kadaly paýlanýar we tötänleýin ähmiýetler (sebitler) adatça dünýä ähmiýetiniñ (aworld) töwereginde sebitlere mahsus aýratynlyklar (s2region) bilen paýlanandyr; we gluma (s2country)

GDPi = ilatyñ jan başyna düşýän jemi içerki önüm (2011-nji ýylda satyn alyjylyk ukybynyñ deñeçerligi [SAUD] boýunça, dollarda)

GFRi = çaga dogulmagynyñ umumy koeffisienti (15-49 ýaşdaky aýala düşýän janly doglan çaga)

SABi = çaga doglanda hünärli kömek (janly doglan çagalaryñ sanynyñ göteriminde)

* Sebit we halkara derejesinde

Maglumatlaryñ seýrek bolýan döwürlerinde ýa-da maglumatlarynyñ möçberi az bolan ýa-da olar asla bolmadyk ýurtlar üçin meýilleri çaklamak üçin BMaT statistika modeli eneleriñ ölümine baha bermek üçin ulanylýar. Model, belli bolşy ýaly, öñünden aýdýan kowariantlar (görkezjileri öñünden aýtmak üçin peýdalanylýan üýtgeýän ululyklar) hökmünde eneleriñ ölümi bilen bagly faktorlary öz içine alýar - ilatyñ jan başyna düşýän jemi içerki önüm (GDP), çaga dogulmagynyñ umumy koeffisienti (GFR), çaga doglanda hünärli kömegiñ gatnaşmagynda çaga dogulmagynyñ paýy (SAB).

**Jemlenen sebitleýin görkezijiler:**

Eneleriñ ölüminiñ koeffisientini bellige alnan (ýa-da bahalandyrylan) eneleriñ ölüminiñ sanyny şol döwürde bellige alnan (ýa-da bahalandyrylan) janly doglan çagalaryñ umumy sanyna bölmek we bu gatnaşygy 100 000-e köpeltmek ýoly bilen hasaplap bolar. Ölçemek üçin göwrelilik statusy, ölümiñ möhletleri (göwrelilik wagtynda ýa-da göwrelilik kesilenden soñ 42 günüñ dowamynda) we onuñ sebäbi barada maglumatlar talap edilýär.

Eneleriñ ölüminiñ koeffisientini gönüden-göni raýat ýagdaýynyñ namalaryny bellige alyş ulgamlarynyñ, öý hojalyklaryna geçirilen gözegçilikleriñ kömegi bilen ýygnalan maglumatlardan ýa-da beýleki çeşmelerden hasaplap çykaryp bolar. Köplenç maglumatlaryñ hili meseleleri ýüze çykýar, olar hasabatlylygyñ doly bolmazlygy we eneleriñ ölüminiñ ýalñyş klassifikasiýa bölünmegi bilen baglydyr. Şonuñ üçin maglumatlaryñ laýyklygyny ýokarlandyrmak maksady bilen, olara düzediş girizilmelidir.

Eneleriñ ölüminiñ belli bir derejede seýrek waka bolup durýandygy sebäpli, seljermäniñ öý hojalyklarynda golaýda (mysal üçin, geçen ýylda) bolup geçen eneleriñ ölüm sanyny ýüze çykarmak üçin peýdalanylýan ýagdaýynda uly möçberli seçim zerurdyr. Bu ozalkylary ýaly, uly ynam interwallary bolan bahalandyrmalara getirip biler, bu bolsa ýurtara ýa-da sebitara deñeşdirmeler üçin peýdalylygy çäklendirýär.

Seçimiñ möçberine bildirilýän talaplary azaltmak üçin DNS usulyny we köp indikatorly klaster gözegçiliklerini (MICS4) peýdalanýarlar, ol respondentlerden uýalaryñ diri galandygy barada soraşma geçirmek ýoly bilen eneleriñ ölümini ölçeýär. Uýalardan soraşma usuly göwrelilik bilen bagly ölüme baha bermäge mümkinçilik berýär: ölümiñ sebäbine garamazdan, göwrelilik wagtynda, çaga doglanda ýa-da göwrelilk kesilenden soñ alty hepde-de ýüze çykan ähli ölüm halatlary eneleriñ ölüminiñ koeffisientiniñ sanawjysyna goşulýar.

Ilat ýazuwynda hem eneleriñ ölümi barada soraşma geçirilýär, ýöne hemişe üstünlikli bolmaýar.

Reproduktiw ýaşdaky ölüme barlag geçirmek (RAMOS) – bu ýörite barlaglar bolup, onda eneleriñ ölümini kesgitlemek üçin kontekste baglylykda dürli çeşmeler peýdalanylýar; bir çeşme hem ähli ölümleri parhlandyrmaýar. Öý hojalyklarynyñ agzalary we lukmançylyk hyzmatlaryny üpjün edijiler bilen interwýu, şeýle hem bejeriş edaralary baradaky ýazgylara geçirilen synlar eneleriñ ýa-da başgalaryñ ölen ýagdaýylaryny klassifikasiýa bölmek üçin peýdalanylýar. Şeýle çemeleşme dogry ulanylan ýagdaýynda eneleriñ ölümine ýeterlik derejede doly baha bermek üpjün edilýär (ygtybarly yzygiderli bellige alyş ulgamlary bolmadyk halatynda) we submilli EÖK düzülip bilner. Emma reproduktiw ýaşdaky aýallaryñ ähli ölüm ýagdaýlaryny ýüze çykarmagyñ degişli däl görnüşde geçirilmegi eneleriñ ölüminiñ derejelerine kembaha garalmagyna getirýär. Bu çemeleşme, aýratyn hem uly möçberlerde, çylşyrymly, köp wagty alýan we gymmata düşýän çemeleşme bolup bilen. Janly doglan bäbekleriñ hasaplamada peýdalanylýan sany takyk bolman biler, bu aýratyn hem aýallaryñ köpüsiniñ çagany öýde dogurýan ýerlerinde şeýle bolýar.

BSGG, ÝUNESKO, ÝUNFPA, BMG-nyñ Ilat gaznasy maglumatlaryñ gerekli bolmadyk häsiýetini hasaba almak we olaryñ dürli çeşmeleriniñ deñeşdirip bolujylygyny üpjün etmek üçin bar bolan maglumatlara düzediş girizmegiñ usulyny işläp taýýarladylar. Bu usul dolulygy gazanmak we zerur bolanda, ölümleriñ ýalñyş klassifikasiýa bölünmeginden gaça durmak üçin, şeýle hem milli derejede ygtybarly maglumatlary bolmadyk ýurtlar üçin statistik modelleşdirmek arkaly bahalary işläp taýýarlamak üçin maglumatlara baha bermekligi öz içine alýar.

Eneleriñ ölümi baradaky maglumatlar we beýleki zerur bolan maglumatlar BSGG-nyñ, BMG-nyñ Ilat gaznasynyñ, ÝUNESKO-nyñ we Bütindünýä bankynyñ maglumatlar binýadyndan alynýar. Dürli ýurtlarda bar bolan maglumatlar olaryñ alnan çeşmesine we hasaplama usulyna baglylykda tapawutlanýar. Maglumat çeşmeleriniñ üýtgäp durýandygyny hasaba almak bilen, her bir maglumat çeşmesi üçin dürli usullardan peýdalanylýar, bu ýurtlar boýunça deñeşdirip bolýan bahalary almak we sebitleýin we global birleşdirmegi amala aşyrmak üçin zerurdyr.

Häzirki wagtda diñe ähli ýurtlaryñ ýa-da çäkleriñ üçden birinde hakyky maglumatlar bardyr we olar goşmaça bahalandyrmalara mätäçlik çekmeýärler. Eneleriñ ölümine baha bermek prosesine goşulan ýurtlaryñ ýarysyna golaýynyñ berýän maglumatlaryna olaryñ deñeşdirip bolujylygyny üpjün etmek üçin, usulyýete laýyklykda düzediş girizilýär. Eneleriñ ölümi barada degişli maglumatlary bolmadyk beýleki ýurtlar we çäkler üçin eneleriñ ölüminiñ derejesini kesgitlemek maksady bilen statistika modeli peýdalanylýar. Emma şu usulyýetden peýdalanmak bilen geçirilen hasaplama takyk bahalandyrmalar eneleriñ ölüminiñ hakyky derejesini görkezmän biler. Bahalara näbelliligiñ görkezilen çäkleri bilen bilelikde seretmek maslahat berilýär, mälim bolşy ýaly, hakyky görkezijiler şol aralykda ýatýar. Düzedişler we formulalar barada maglumatlar şu ýerde çap edilýär:

(1) <http://apps.who.int/iris/bitstream/10665/194254/1/9789241565141_eng.pdf?ua=1>

(2) Alkema L, Chou D, Hogan D, Zhang S, Moller A, Gemmill A we beýlekiler. 1990-2015-nji ýyllar aralykdaky döwürde eneleriñ ölüminiñ görkezijisindäki global, sebit we milli derejeler we meýiller, ssenarileriñ esasynda 2030-njy ýyla çenli çaklamalar bilen: BMG-nyñ Eneleriñ ölümine baha bermek boýunça edaraara toparyñ ulgamlaýyn seljermesi. Lancet. 2015-nji ýylyň 12-nji noýabrynda çap edildi. Doi: 10.1016 / S0140- 6736 (15) 00838-7.

(3) Alkema L, Zhang S, Chou D, Gemmill A, Moller A, Ma Fat D we beýlekiler. Eneleriñ ölümine baha bermäge baýsen çemeleşmesi. 2015 (bilermenler bahalandyrmasy üçin berildi; http://arxiv. org/abs/1511.03330).

**Deñ gelmezlikleriñ çeşmeleri:**

Eneleriñ ölüm sanynyñ koeffisienti eneleriñ ölüminiñ janly doglan çagalaryñ sanyna bölünen sany hökmünde kesgitlenýär. Emma dürli maglumat çeşmelerinde ölümi bellige almagyñ mümkin bolan kämil däldigini hasaba almak üçin, Eneleriñ ölümini bahalandyrmak boýunça edaraara topar (EÖBET) ilkibaşda başlangyç maglumat çeşmelerinden ugur almak bilen enelik sebäpli ölümleriñ paýyny («eneler deñ ölçegliligi» ýa-da ED diýlip atlandyrylýar) hasaplaýar, soñra bolsa bu funksiýany BSGG reproduktiw ýaşdaky aýallaryñ arasynda umumy ölüm sanyny bahalandyrmak üçin we eneleriň ölüm ýagdaýlarynyñ sanyna bahalary almak üçin ulanýar.

Başga sözler bilen aýdylanda aşakdaky funksiýa ilkibaşda ýurduñ maglumatlar binýadyndan alnyp hasaplanýar:

ED = 15-49 ýaşdaky aýallaryñ arasynda eneleriñ ölüminiñ sany / 15-49 ýaşdaky aýallaryñ ölüminiñ ähli ýagdaýlary

we soñra ED EÖK-ni hasaplap çykarmak üçin şu görnüşde peýdalanylýar:

EÖK = ED × (15-49 ýaşdaky aýallaryñ arasynda eneleriñ ölüminiñ umumy sany / Janly doglan çagalaryñ sany)

bu ýerde 15-49 ýaşdaky aýallaryñ arasynda eneleriñ ölüminiñ umumy sanynyñ bahasy ikinji deñlemede ölümiñ sany tablisasyndan alyndy we BSGG-nyñ janly doglan çagalaryñ sany «Dünýä ilatynyñ geljegi 2015» resminamasyndan alyndy.

Başlangyç maglumat hökmünde birnäçe sebäpleri getirip bolar, olar boýunça EÖBET bahalary milli statistika maglumatlardan tapawutlanyp biler:

1. Raýat ýagdaýynyñ namalaryny bellige alyş ulgamlary we ilatyñ tebigy hereketiniñ statistikasy hemişe doly bolur durmaýar (ýagny ölüm ýagdaýlary 100% derejede bellige alynmaýar), dolulygy bolsa wagtyñ geçmegi bilen üýtgäp biler. EÖBET baha bermäge çemeleşmesi ýokarda görkezilen çemeleşmäni peýdalanyp bu ýagdaýy düzetmäge synanyşýar, bu çemeleşme ilkibaşda ED hasaplamagy öz içine alýar.

2. EÖBET ölçemek meselelerini (mysal üçin, ýurduñ eneleriñ ölümini nähili kesgitleýändigini, ýa ýalñyş klassifikasiýany ýa-da kem hasaba almaklygy) hasaba almak üçin, köplenç halatda ED üçin düzediş girizmegiñ başlangyç maglumatlaryñ esasynda hasaplanan koeffisientlerini ulanýar.

3. EÖBET „Dünýäniñ ilatyna barlaglar 2015“ nutugynda çap edilen, BMG-nyñ Ilat bölüminiñ maglumatlaryndan alnan janly doglan çagalar baradaky görkezijini EÖK deñlemesiniñ maýdalawjysynda peýdalanýar. „Dünýäniñ ilatyna barlaglar“ nutugy barada doly habar bermek üçin ýurtlar deñ gelmezlikleri BMG-nyñ Ilat bölümi bilen maslahatlaşmalydyrlar.

Habarlaşmak üçin salgy: population@un.org; bu elektron poçta salgysyna yzygiderli gözegçilik edilýär, habarlar bolsa her ýurt ýa-da gurluş birligi üçin degişli seljerijilere iberilýär.

4. Statistika nukdaýnazaryndan eneleriñ ölümi – bu belli bir derejede seýrek ýagdaý bolup, ol wagtyñ geçmegi bilen maglumatlarda ýoýlan meýilleriñ peýda bolmagyna getirip biler. EÖBET bahalarynyñ maksadynyñ eneleriñ ölüminiñ azalmagynda uzak möhletli öñegidişlige gözegçilik etmek bolup durýandygy sebäpli, baha bermek işi käbir düzedişleri göz öñünde tutýar, bu degişli töwekgelçiligiñ üýtgeýşini gowy görkezýän egri çyzygy emele getirmek üçin zerurdyr.

**Maglumat çeşmeleri**

Beýan etme:

Şu hasabatyñ 5-nji sahypasyna serediñ

<http://apps.who.int/iris/bitstream/10665/194254/1/9789241565141_eng.pdf?ua=1>

Ýygnamak işi:

EÖBET gelýän maglumatlaryñ binýadyny ýöredýär, eneleriñ ölümi baradaky maglumatlardan, hususan-da: ilat ýagdaýynyñ amalaryny bellige alyş ulgamyndan, demografik gözegçiliklerden, gözegçilik ulgamlaryndan, ýazuwlardan we beýleki ýöriteleşdirilen barlaglardan we gözegçiliklerden durýar. Bu maglumatlar binýady eneleriñ ölüm sanyny, onuñ mümkin bolan ýerinde, reproduktiw ýaşdaky aýallaryñ ölüm sanyny (WRA) kesgitlemek üçin peýdalanylýar, bu WRA arasynda eneleriñ ölüm ýagdaýlarynyñ arasynda „ED“ paýyny hasaplamak üçin geçirilýär. Soñra EÖK şu görnüşde hasaplanýar: EÖK – ED (D / B): bu ýerde „D“ - 15-49 ýaşdaky aýallaryñ arasynda ölüm sany (WRA), „B“ bolsa – janly doglan çagalaryñ sany. Janly doglan çagalaryñ sany „Dünýäniñ ilatyna barlaglar“ nutugynyñ maglumatlaryna esaslanýar.

Statistiki modelleşdirmek ýurtlar, sebitler we global dereje boýunça deñeşdirip bolýan bahalary almak üçin geçirilýär. Modeliñ hasaplamalaryna köptaraplaýyn barlag arkaly baha berilýär. Soñra bahalar BSGG ýurt boýunça seljermeleriniñ çäklerinde azga döwletleriñ gatnaşmagynda seljerilýär. 2001-nji ýylda BSGG-nyñ Ýerine ýetiriji geñeşi kararnamany makullady (EB.107.R8), ol „BSGG-nyñ dürli sebitlerde hünärmenleri we agza döwletleri birleşdirýän tehniki maslahatlaşmalar prosesini döretmäge“ niýetlenendir. Bu maslahatlaşmalar prosesiniñ esasy maksady „peýdalanyljak iñ gowy maglumatlar boýunça her bir agza döwlet bilen maslahatlaşmagy üpjün etmek“ bolup durýar. Bu prosesiñ umumy baha bermäge aýrylmaz çemeleşme bolup durýandygy sebäpli, oña şu resminamada gysgaça syn berilýär.

Ýurtlaryñ maslahatlaşmalar prosesi BSGG bilen her ýurtdaky tehniki utgaşdyryjylaryñ arasynda maglumatlaryñ alşylmagyny göz öñünde tutýar. Bu bahalar çap edilmezinden öñ geçirilýär. Maslahatlaşmalar döwrüniñ dowamynda BSGG utgaşdyryjy şahslara başlangyç maglumat çeşmelerine, bahalandyryş usullaryna we deslapky bahalara syn bermegi geçirmegi teklip edýär. Utgaşdyryjy şahslara deslapky baharlarda hasaba alynman bilinjek goşmaça maglumatlary bermek teklip edilýär.

Düzedişler maglumat çeşmesiniñ tipine laýyklykda geçirilýär:

(1) raýat ýagdaýynyñ namalaryny döwlet tarapyndan bellige alyş ulgamy üçin maglumatlar – doly bolmadyk hasabatlylyga we eneleriñ ölüminiñ ýalñyş klassifikasiýasyna düzediş girizmek

(2) göwrelilik bilen bagly ölüm baradaky maglumatlary içine alýan hasabatlar üçin – şeýle ölümler boýunça doly bolmadyk hasabatlylyga, şeýle hem tötänleýin ýa-da göwrelilik üçin goşmaça bolup durýan (şeýlelikde, eneleriñ ölümi kesgitlemesiniñ daşynda galýan) ölümleriñ goşulmagy sebäpli eneleriñ ölümi boýunça hasabatlylykda ýokarlandyrylan görkezijilere düzediş girizmek.

Şeýle hem seljeriş eneleriñ ölüminiñ seýrekligi, maglumat çeşmesindäki ýalñyşlar, maglumatlary ýygnamakdaky we işlemekdäki ýalñyşlar we ş.m. bilen bagly stohastik ýalñyşlary hasaba alýar.

**Maglumatlaryñ elýeterliligi**

EÖK berilýän bahalar ilaty 100 000-den köp bolan ýurtlar bilen çäklenýär. 183 ýurtdan diňe 171 ýurt boýunça milli derejedäki maglumatlar bar.

**Senenama**

Maglumatlary ýygnamak:

Ýurtlar tarapyndan başlangyç maglumatlar her ýyl raýat ýagdaýynyñ namalaryny döwlet tarapyndan bellige alyş çeşmelerinden, her 3-5 ýyldan geirilen ýöriteleşdirilen synlardan we her 5-7 ýyldan ilata durmuş gözegçiliklerinden, her 10 ýyldan ilat ýazuwlaryndan ýygnalýar.

Maglumatlary çap etmek:

EÖK baha bermegiň nobatdaky tapgyryny 2017-nji ýylyň ahyrynda ýa-da 2018-nji ýylyň başynda (2017-nji ýylyň ahyry/2018-nji ýylyň başy) çap etmek meýilleşdirilýär.

**Maglumatlar bilen üpjün edijiler**

Milli derejede statistika müdirlikleri, ýöriteleşdirilen edaralar maglumatlar bilen üpjün edijiler bolup bilerler.

**Maglumatlary düzüjiler**

Eneleriñ ölümini bahalandyrmak boýunça edaraara topar MMEIG, ol BSGG-nyň, BMG-nyň Çagalar gaznasynyň (ÝUNISEF), BMG-nyň Ilat gaznasynyň (ÝUNFPA), Bütindünýä bankynyň ilat meselelerini boýunça bölüminiň wekillerinden durýar.

**Çeşmeler**

URL:

<http://www.who.int/reproductivehealth/publications/monitoring/maternal-mortality-2015/en/>

Salgylanmalar:

(1) Eneleriň ölüm ýagdaýynyň meýilleri: 1990-2015 ýý. BSGG-nyň, ÝUNISEF-iň, ÝUNFPA-nyň, Bütindünýä bankynyň we Birleşen Milletler Guramasynyň Ilat bölüminiň berýän bahalary <http://apps.who.int/iris/bitstream/10665/194254/1/9789241565141_eng.pdf?ua=1>

(2) Alkema L, Chou D, Hogan D, Zhang S, Moller A, Gemmill A we beýlekiler. 1990-2015-nji ýyllar aralykdaky döwürde eneleriñ ölüminiñ görkezijisindäki global, sebit we milli derejeler we meýiller, ssenarileriñ esasynda 2030-njy ýyla çenli çaklamalar bilen: BMG-nyñ Eneleriñ ölümine baha bermek boýunça edaraara toparyñ ulgamlaýyn seljermesi. Lancet. 2015-nji ýylyň 12-nji noýabrynda çap edildi. Doi: 10.1016 / S0140- 6736 (15) 00838-7. (<Http://www.thelancet.com/journals/lancet/article/PIIS0140-6736(15)00838-7/references)>

(3) Alkema L, Zhang S, Chou D, Gemmill A, Moller A, Ma Fat D we beýlekiler. Eneleriñ ölümine baha bermäge baýsen çemeleşmesi. 2015 (bilermenler bahalandyrmasy üçin berildi; http://arxiv. org/abs/1511.03330).

**Baglanyşykly görkezijiler**

3.1.2:

Olara hünärli lukmançylyk işgärleri gatnaşýan çaga dogulmagynyň paýy